EkBass/fiwiki-20250220-pages-articles huggingface dataset:
Nauhakolibrinpapu

Nauhakolibrinpapu (Sesbania grandiflora) on pienikokoinen tropiikissa kasvava puu. Sen tarkkaa alkuperää ei tiedetä, mutta sitä pidetään monissa Aasian maissa alkuperäisenä. Puun lehtiä käytetään karjan ravintona, ja vanhempien puiden puuainesta voidaan käyttää rakentamiseen ja puusepäntyöhön. Polttopuuksi se on huonoa, varsinkin nuorena. == Lähteet == == Aiheesta muualla == * Kassu – Kasvien suomenkieliset nimet: Nauhakolibrinpapu (Sesbania grandiflora) * ITIS: Sesbania grandiflora * United States Department of Agriculture (USDA): Sesbania grandiflora * Flora of China: Sesbania grandiflora * Centre for Agriculture and Biosciences International (CABI): Sesbania grandiflora (agati) * Plants For A Future (PFAF): Sesbania grandiflora Luokka:Hernekasvit Luokka:Puut
We Gotta Power

We Gotta Power () on japanilaisen Hironobu Kageyaman laulama Dragon Ball Z-animesarjan toinen alkutunnus. Se julkaistiin CD-singlenä vain Japanissa 21. marraskuuta 1993. Kappaletta käytettiin sarjan 91 jaksossa sekä kolmessa siitä tehdyssä elokuvassa. Singlessä se yhdistettiin kappaleeseen Boku-tachi wa tenshi datta, jonka myös esitti Kageyama ja on animen toinen lopputunnus. == Kappaleet == # We Gotta Power (säv. Keiju Ishikawa, san. Yukinojo Mori) # Boku-tachi wa tenshi datta (jap. 僕たちは天使だった (säv. Takeshi Ike, san. Yukinojo Mori） # We Gotta Power（jap. カラオケ|オリジナルカラオケ）(Karaoke-versio) # Boku-tachi wa tenshi datta (jap. 僕たちは天使だった）(Karaoke-versio) == Katso myös == * Cha-La Head- Cha-La == Lähteet == Luokka:Vuoden 1993 kappaleet Luokka:Japanilaiset popkappaleet Luokka:Dragon Ball
National Australia Bank

National Australia Bank (lyh. nab) on Australian suurimpia pankkikonserneja. Yhtiön kotipaikka on Melbourne. Yhtiön osake noteerataan Australian pörssissä. Konsernilla on kolme liiketoimintasektoria: Australian Banking (pankki- ja rahoituspalvelut pääosin Australiassa), NZ Banking (pankki- ja rahoituspalvelut pääosin Uudessa-Seelannissa), ja NAB Wealth (omaisuudenhallinta). Maantieteellisesti yhtiön toiminta on keskittynyt Australiaan, Eurooppaan, Uuteen-Seelantiin, Yhdysvaltoihin ja Aasiaan. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla National Australia Bank oli vuonna 2017 sijalla 100. ollen samalla Australian neljänneksi suurin pörssiyritys. Pankin markkina-arvo oli 65 miljardia Yhdysvaltain dollaria (toukokuussa 2017) ja liikevaihto 24,2 miljardia USD (2016). Yhtiön henkilökuntaan kuului 34 263 ihmistä (2016), toisen lähteen mukaan 33 552. Taseensa perusteella (670,68 mrd. USD) National Australia Bank luokiteltiin vuonna 2016 maailman 44. suurimmaksi julkisesti noteeratuksi pankiksi, joka merkitsi sijaluvun pudotusta (aiempi sijoitus 39). Pankin tase laski myös vuonna 2016 (595,33 mrd USD). Yhdysvaltalainen Global Finance Magazine luokitteli pankin Australian toiseksi ja maailman 10. turvallisimmaksi liikepankiksi vuonna 2016. == Lähteet == == Aiheesta muualla == Luokka:Australialaiset pankit Luokka:Australialaiset pörssiyhtiöt Luokka:Melbourne
Pyhän Marian kirkko (Luton)

Pyhän Marian kirkko () on 1300- ja 1400-luvuilla rakennettu kirkko Lutonissa Bedfordshiressa. == Arkkitehtuuri == Kirkkoa on remontoitu useita kertoja. Tornin huipulla on pienempiä kulmatorneja. Laivan länsisyvennyksessä on kastemalja, joka on 1400-luvulta. == Lähteet == == Aiheesta muualla == Luokka:Bedfordshiren rakennukset ja rakennelmat Luokka:Grade I -luokan rakennukset Englannissa Luokka:Luton Luokka:Englannin kirkot
Montenegro lasten Eurovision laulukilpailussa

Montenegro on osallistunut Lasten Eurovision laulukilpailuun kaksi kertaa, ensimmäisen kerran vuonna 2014. Montenegron paras sijoitus on vuodelta 2015, jolloin se sijoittui kolmanneksitoista Jana Mirkovićin esittämällä kappaleella "Oluja". ==Osallistujat== Vuosi Esittäjä Kappale Sijoitus Pisteet 2014 Maša Vujadinovic & Lejla Vulić "Budi dijete na jedan dan" 14 24 2015 Jana Mirković "Oluja" 13 36 ==Lähteet== Luokka:Lasten Eurovision laulukilpailut maittain Luokka:Montenegron musiikki
Euran naisen kansallispuku

Euran naisen kansallispuku on länsisuomalaiseen tyyppiin kuuluva suomalainen kansallispuku, joka rakentuu uuden ajan tyypilliseen tapaan renessanssimuodin mukaisista röijystä, liivistä ja vyötäröhameesta.Hakala ym. 1985, s. 15 Alueen hameet ovat yleensä raidallisia. Koruina käytetään komeita laattariipuksia, sekä hely- ja paljinsolkia. Alueen tyypillinen päähine on tykkimyssy, jossa näyttävä tykkipitsi kehystää kantajansa kasvoja. Nuoret naiset tapaavat käyttää päänauhaa.Kurula & Lehikoinen 2004, s. 17 == Historia == Euran ensimmäinen kansallispuku, sininen Euran puku valmistui vuonna 1910. Koska väriä pidettiin liian synkkänä, sotien jälkeen otettiin käyttöön uusi punainen puku. Viikinkiaikaisesta Euran emännän haudasta löytyneen juhlapuvun perusteella suunniteltiin Euran muinaispuku, joka julkaistiin vuonna 1982. Presidentti Tarja Halonen on käyttänyt Euran muinaispukua itsenäisyyspäivänä. == Pukutyyppi 1 == Hameen sinipohjainen villakangas on kudottu mustaan puuvillaloimeen. Kankaassa on tiilenpunaisia, sinapinkeltaisia ja vihreitä raitoja. Pystykauluksinen röijy on valkoista puuvillapalttinaa. Liivi on samaa sinistä villakangasta, josta hameen sininen pohjaväri muodostuu. Se ylettää vyötärölle. Valkoisessa puuvillaesiliinassa on kapeita, sinisiä pystyraitoja. Asun kanssa ei käytetä päähinettä. Asun kanssa käytetään yleisohjeen mukaisia kenkiä ja sukkia.Hakala ym. 1985, s. 52 Puvun on koonnut Theodor Schwindt vuonna 1910.Kurula & Lehikoinen 2004, s. 40 == Pukutyyppi 2 == Hameen pohjaväri on tulipunainen ja siinä on raitakuvio, jossa vuorottelevat musta ja pykälikäs valkoinen raita. Hame poimutetaan vyötäröltä. Kankaan puuvillaloimi on vaaleanruskea ja villakankaan sidos kuderaitaista pomsia. Liivi tehdään samasta kankaasta. Se on malliltaan lyhyt ja kapeaolkaiminen. Paita näkyy liivin ja hameen välistä. Liivissä on messinkiset napit. Sivusaumat puuttuvat. Pystykauluksinen paita ja esiliina ovat pellava- tai puolipellavapalttinaa. Esiliinan helmapäärme on kiinnitetty reikäompeleella. Vyötärölle sidottava tasku on vihreää villakangasta, ja siinä on mustat reunat. Se sidotaan punavalkoisella pirtanauhalla. Aikuiset naiset käyttävät puvun kanssa vihreää tykkimyssyä, jonka pitsi on nyplättyä raumanpitsiä. Nuoret tyttöjen asua koristavat punaiset silkkinauhat. Lisäksi asun kanssa käytetään hopealaatoin koristeltua kaulaketjua ja yleisohjeen mukaisia sukkia ja kenkiä.Hakala ym. 1985, s. 54 Puvun on koonnut vuonna 1935 Tyyni Vahter. == Lähteet == * * ===Viitteet=== == Kirjallisuutta == *Lehtosalo-Hilander Pirkko-Liisa: Euran puku ja muut muinaisvaatteet, Eura: Euran muinaispukutoimikunta, 2001 Luokka:Suomalaiset kansallispuvut Luokka:Eura
Maastohiihto talviolympialaisissa 1948

Maastohiihdossa kilpailtiin vuoden 1948 talviolympialaisissa kolmella hiihtomatkalla. Ohjelmassa olivat miesten 18 ja 50 kilometrin matkat, sekä 4 × 10 kilometrin viesti. Menestynein maastohiihtomaa vuoden 1948 olympialaisissa oli Ruotsi, joka voitti kaikki kultamitalit. == Osallistuneet maat == Maastohiihtokilpailuihin otti osaa 106 urheilijaa 15 maasta. * * * * * * * * * * * * * * * == Mitalit == == Lähteet == *
Ungmennafélagið Fjölnir

Ungmennafélagið Fjölnir on urheiluseura Reykjavíkin kaupungista. Fjölnirillä on toimintaa muun muassa jalkapallossa, käsipallossa ja koripallossa. Seuran jalkapallojaosto pelaa kaudella 2017 Islannin korkeimmalla sarjatasolla Úrvalsdeildissa. ==Lähteet== Luokka:Islantilaiset urheiluseurat Luokka:Islantilaiset jalkapalloseurat Luokka:Vuonna 1988 perustetut urheiluseurat Luokka:Reykjavíkin urheilu
Renault Kwid

Renault Kwid on Renault’n vuodesta 2015 lähtien Etelä-Amerikan ja Intian markkinoille valmistama pieni ja edullinen crossover-tyyppinen henkilöautomalli. Moottorivalikoimassa ovat 0,8- ja 1,0-litraiset kolmesylinteriset bensiinimoottorit. Suuremman moottorin yhteyteen on valittavissa Easy-R-robottivaihteisto. == Lähteet == == Aiheesta muualla == Kwid Luokka:J-segmentin autot Luokka:2010-luvun autot Luokka:2020-luvun autot
Knattspyrnufélag Akureyrar

Knattspyrnufélag Akureyrar, usein vain KA on jalkapalloseura Akureyrin kunnasta. Seura pelaa kaudella 2017 Islannin korkeimmalla sarjatasolla Úrvalsdeildissa. Seuralla on toimintaa myös käsipallossa ja lentopallossa. ==Lähteet== Luokka:Islantilaiset jalkapalloseurat Luokka:Akureyri Luokka:Vuonna 1928 perustetut urheiluseurat
Anton Fredrikson

Anton Henrik Fredrikson (5. tammikuuta 1859 Loviisa – 15. lokakuuta 1933) oli suomalainen kauppaneuvos (1929) ja lakkeja valmistaneen jyväskyläläisen A. Fredrikson Oy:n perustaja.Kansalliarkisto : Arkistonmuodostaja: A. Fredrikson Oy Anton Fredriksonin isä oli kirvesmies Fredrik Fredrikson. Hän muutti Jyväskylään vuonna 1876 mennäkseen kauppias Johan Parviaisen palvelukseen. Fredriksonista tuli itsenäinen kauppias vuonna 1884 kun hän yhdessä kauppias Matti Orpanan kanssa osti Weilin & Göösin kirjakaupan. Orpanan kuoltua 1895 Fredrikson piti kirjakauppaa yksin vuoteen 1916 saakka. Fredrikson perusti vuonna 1885 sekatavarakaupan jonka yhteyteen hän liitti myös miesten vaatetusliikkeen. Fredrikson perusti tammikuussa 1887 suomen ensimmäisen kravattitehtaan jonka rinnalle tulivat vuonna 1891 lakkitehdas ja 1898 hansikastehdas. Vuonna 1895 Fredrikson aloitti turkis- ja nahkalakkien valmistuksen josta tuli hänen yrityksensä päätoimiala. Fredriksonin yritys muutettiin osakeyhtiöksi vuonna 1908. Anton Fredrikson johti yritystä vuoteen 1913 saakka jolloin hänen seuraajakseen tuli hänen poikansa Onni Fredrikson. Fredriksonin yrityksen palveluksessa oli 1900-luvun alussa noin 80 henkilöä, 1920-luvulla yli 100 henkilöä ja 1950-luvulla yli 200 henkilöä. Enimmillään Fredriksonilla oli työntekijöitä 485 vuonna 1970. Yhtiöllä oli myös omat vähittäismyymälät Helsingissä, Viipurissa ja Oulussa mutta ne lakkautettiin jo 1930-luvulla. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan. == Lähteet == == Aiheesta muualla == * Anton Fredriksonin elämäkerta Kansallisbiografiassa Luokka:Suomalaiset yrittäjät Luokka:Kauppaneuvokset Luokka:Vuonna 1859 syntyneet Luokka:Vuonna 1933 kuolleet
Maastohiihto talviolympialaisissa 1952

Maastohiihdossa kilpailtiin vuoden 1952 talviolympialaisissa neljällä hiihtomatkalla. Ohjelmassa olivat miesten 18 ja 50 kilometrin matkat, sekä 4x10 kilometrin viesti. Uutena kilpailumatkaa oli mukana naisten 10 km hiihto. Menestynein maastohiihtomaa vuoden 1952 olympialaisissa oli Suomi. == Mitalit == == Lähteet == *
Metsän hoitava vaikutus

Metsän hoitava vaikutus tarkoittaa sitä, että metsällä on todettu olevan monia ihmisen hyvinvointia edistäviä vaikutuksia. Metsä rauhoittaa ihmistä niin fyysisesti kuin psyykkisesti varsin nopeasti. Laajemmin asia liittyy Green care -teemaan, joka tarkoittaa luontoon tukeutuvien menetelmien ammatillista, vastuullista ja tavoitteellista hyödyntämistä hyvinvointipalvelujen tuottamisessa. Mielenterveysseuran kotisivujen mukaan vuonna 2013 Suomen Metsäkeskus ja Suomen Mielenterveysseura toteuttivat eri puolilla Suomea Hyvän mielen metsäkävelyitä. Tuolloin paikalliset mielenterveysseurat ja alueelliset Metsäkeskukset organisoivat eri kohderyhmille Hyvän mielen metsäkävelyitä yhdistäen metsätuntemuksen, luonnossa liikkumisen ja pohdintaa mielen hyvinvoinnista. Kohderyhminä olivat sivujen mukaan muun muassa koululaiset, päiväkotilapset, maahanmuuttajataustaiset äidit sekä tuetun asumisyksikön asukkaat. Ylioppilaiden terveydenhoitosäätiön oppaassa tiivistetään hyvin metsän nopeita terveysvaikutuksia: 10 minuuttia metsässä: verenpaine alkaa laskea ja pulssi tasoittua, 20 minuuttia metsässä: mieliala kohoaa, 1 tunti metsässä: tarkkaavaisuus paranee ja 2 tuntia metsässä: elimistön puolustuskyky paranee. ==Lähteet== ==Aiheesta muualla== * * * * Luokka:Metsät Luokka:Mielenterveys Luokka:Stressi
Ferrari Portofino

Ferrari Portofino on Ferrarin vuodesta 2017 lähtien valmistama urheiluautomalli, joka korvasi malliston edullisimpana mallina California T:n. Auto esiteltiin Frankfurtin autonäyttelyssä syksyllä 2017. Se on nimetty Italiassa sijaitsevan Portofinon kaupungin mukaan. Portofinon voimanlähteenä on turboahdettu 3,9-litrainen V8-moottori, jonka teho on 600 hevosvoimaa ja vääntö 760 newtonmetriä. Voimansiirtona on seitsemänportainen kaksoiskytkinvaihteisto. Syksyllä 2020 esiteltiin Portofino M, jossa moottorin teho on nostettu 612 hevosvoimaan. Kaksoiskytkinvaihteisto on kahdeksanportainen perusmallin seitsemänportaisen sijaan. == Lähteet == == Aiheesta muualla == Portofino Luokka:S-segmentin autot Luokka:2010-luvun autot Luokka:2020-luvun autot
Onni Fredrikson

Onni Anton Fredrikson (6. heinäkuuta 1885 Jyväskylä – 20. toukokuuta 1953 Jyväskylä) oli suomalainen kauppaneuvos ja lakkeja valmistaneen jyväskyläläisen A. Fredrikson Oy:n toimitusjohtaja.Ylioppilasmatrikkeli 1906, numero 30676Kansalliarkisto : Arkistonmuodostaja: A. Fredrikson Oy Fredriksonin vanhemmat olivat pankinjohtaja, kauppaneuvos Anton Henrik Fredrikson ja Ilma Maria Forsblom. Hän pääsi ylioppilaaksi Jyväskylän lyseosta 1906 ja kävi Suomen liikemiesten kauppaopiston kurssin 1908. Onni Fredrikson oli isänsä perustaman A. Fredrikson Oy:n toimitusjohtajana 1913–1953. Hän sai kauppaneuvoksen arvon 1947. Fredrikson toimi myös Ruotsin varakonsulina. Fredriksonin yrityksen palveluksessa oli 1900-luvun alussa noin 80 henkilöä, 1920-luvulla yli 100 henkilöä ja 1950-luvulla yli 200 henkilöä. Enimmillään Fredriksonilla oli työntekijöitä 485 vuonna 1970. Yhtiöllä oli myös omat vähittäismyymälät Helsingissä, Viipurissa ja Oulussa mutta ne lakkautettiin jo 1930-luvulla. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan. Onni Fredrikson oli naimisissa vuodesta 1913 Signe Elvira Fagerholmin kanssa. Heidän poikansa Eero Fredrikson oli A. Fredrikson Oy:n toimitusjohtajana isänsä jälkeen 1953–1975.Kuka kukin on 1978 : Eero Fredrikson == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1885 syntyneet Luokka:Vuonna 1953 kuolleet
Sharif ul-Hashim

Sharif ul-Hashim eli Abubakar oli Sulun sulttaanikunnan perustaja ja hänet tunnetaan islamin aseman vakiinnuttamisesta alueillaan nykyisillä Filippiineillä. ==Elämäkerta== Sharif ul-Hashim eli Abubakar syntyi vuonna 1425 ja saapui Johorista Buansaan vuonna 1450, jossa hänet otti vastaan paikallinen hallitsija Rajah Baguinda. Abubakarin mukaan hän polveutui profeetta Muhammadista ja hän oli tunnettu islaminoppinut. Abubakar käännytti paikalliset tausug-heimot ja ohjeisti nämä lahjomaan kukkuloiden pakanuutta harjoittaneet heimot ruualla ja vaatteilla. Tempaus toimi ja pian myös kukkuloiden heimot olivat kääntyneet islamin uskoon. Sittemmin Abubakar meni naimisiin Rajah Baguindan tyttären Paramisalin kanssa ja sai hallittavakseen Sulun saaren ja otti arvonimen sulttaani Sharif ul-Hashim. Kaikki alueet jonne kuninkaallisen gongin ääni kantoi julistettiin suoraan sulttaanille kuuluviksi ja loppu alue jaettiin viiteen osaan, joita hallitsivat sulttaanin alaisuudessa arvonimellä Panglimas tunnetut hallitsijat. Islamista tuli Sulun sulttaanikunnan valtionuskonto ja maan lait säädettiin Koraanin mukaan. Sharif ul-Hashim hallitsi Sulun sulttaanikuntaa vuoteen 1480, jolloin hänen seuraajakseen nousi Kamal ud-Din. ==Lähteet== Luokka:Sulttaanit Luokka:Vuonna 1425 syntyneet Luokka:Vuonna 1480 kuolleet
Comac

Comac eli Commercial Aircraft Corporation of China () on suuri, vuonna 2008 perustettu kiinalainen ilmailuteollisuuden valtionkonserni, jonka pääkonttori toimii Shanghaissa. Yrityksen peruspääoman sijoittivat Kiinan valtiolliset Valtioneuvoston valtion omaisuuden valvonta- ja hallintokomissio (SASAC), Shanghai Guo Sheng (Group) Co., Ltd., Aviation Industry Corporation of China, Aluminum Corporation of China (CHALCO), Baosteel Group Corporation, ja Sinochem. ==Keskeisimpiä tuotteita== * Comac ARJ21 (ensimmäinen asiakastoimitus 28. marraskuuta 2015) * Comac C919 (ensilento 5. toukokuuta 2017) * Comac C929, ensilento suunnitteilla vuodesta 2023- Kuva:COMAC ARJ21 Gu.jpg|Comac ARJ21 lentonäytöksessä 2010. Kuva:COMAC B-001A May 2017.jpg|Comac C919:n julkinen ensilento toukokuussa 2017. Kuva:Comac Factory.JPG|Comacin tehtaan seinää. ==Lähteet== ==Aiheesta muualla== Luokka:Kiinalaiset lentokonevalmistajat Luokka:Kiinalaiset valtionyhtiöt Luokka:Shanghai
Maastohiihto talviolympialaisissa 1936 – miesten 50 km

Miesten 50 kilometrin hiihto käytiin vuoden 1936 Garmisch-Partenkirchenin talviolympialaisissa käytiin lauantaina 15. helmikuuta. Osallistujia oli 36 yhdekstätoista eri maasta. Lämpötila vaihteli kilpailun aikana –2 ja +3 C° välillä, mikä aiheutti sen että kilpailijoiden oli vaikeuksia löytää sopiva voitelu suksiin. Korkeuseroja radalla oli 380 metriä. Ruotsalaiset lähettivät kilpailuun vahvan joukkueen, heiltä kilpailuun osallistuivat matkan maailmanmestarit Elis Wiklund ja Nils-Joel Englund, sekä edellisten kisojen 18 km hiihdon hopeamitalisti Axel Wikström. Heidän vahvimpina haastajinaan olivat Suomen Klaes Karppinen ja Norjan Per Samuelshaug. Ruotsalaiset aloittivat kilpailun vahvasti, heidän lisäkseen mitalitaistelussa pysyivät mukana kilpailun ensimmäisellä puoliskolla vain Karppinen. Ruotsalaiset ottivat lopulta selkeän neloisvoiton muista kilpailijoista. Elis Wiklundin voittoaika oli yli yhdeksän minuuttia parempi kuin viidenneksi sijoittuneella Karppisella. ==Lopputulokset== Sija Kilpailija Aika 1 3-30:11 2 3-33:20 3 3-34:10 4 3-35:50 5 3-39:33 6 3-41:18 7 3-42:44 8 3-44:14 9 3-46:12 10 3-47:40 11 3-50:14 12 3-50:37 13 3-53:08 14 3-54:25 15 3-54:33 16 3-56:47 17 3-57:16 18 3-58:45 19 3-59:08 20 3-59:13 21 3-59:17 22 4-01:54 23 4-02:52 24 4-03:33 25 4-05:44 26 4-06:26 27 4-07:44 28 4-10:23 29 4-11:08 30 4-13:12 31 4-20:20 32 4-25:48 33 4-29:30 34 4-30:28 \- DNF \- DNF == Lähteet == Luokka:Maastohiihto talviolympialaisissa 1936
Yhdysvaltain avoin tennisturnaus 2017 – miesten nelinpeli

Jamie Murray ja Bruno Soares oli puolustava mestaripari. He hävisivät puolivälierissä parille Jean-Julien Rojer ja Horia Tecău, jotka voittivat lopulta turnauksen. == Sijoitetut pelaajat == # Henri Kontinen / John Peers (välierät) # Łukasz Kubot / Marcelo Melo (2. kierros) # Pierre-Hugues Herbert / Nicolas Mahut (1. kierros) # Jamie Murray / Bruno Soares (puolivälierät) # Bob Bryan / Mike Bryan (välierät) # Ivan Dodig / Marcel Granollers (3. kierros) # Raven Klaasen / Rajeev Ram (1. kierros) # Ryan Harrison / Michael Venus (1. kierros) # Oliver Marach / Mate Pavić (3. kierros) # Rohan Bopanna / Pablo Cuevas (2. kierros) # Feliciano López / Marc López (loppuottelu) # Jean- Julien Rojer / Horia Tecău (mestarit) # Brian Baker / Nikola Mektić (1. kierros) # Julio Peralta / Horacio Zeballos (2. kierros) # Santiago González / Donald Young (1. kierros) # Sam Groth / Aisam-ul-Haq Qureshi (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main Draw Luokka:Yhdysvaltain avoin tennisturnaus 2017
Yhdysvaltain avoin tennisturnaus 2017 – naisten nelinpeli

Bethanie Mattek-Sands ja Lucie Šafářová oli puolustava mestaripari, mutta Mattek-Sands ei osallistunut turnaukseen tänä vuonna. Šafářová pelasi Barbora Strýcován kanssa. Chan Yung-jan ja Martina Hingis voittivat turnauksen. == Sijoitetut pelaajat == # Jekaterina Makarova / Jelena Vesnina (3. kierros) # Chan Yung-jan / Martina Hingis (mestarit) # Lucie Šafářová / Barbora Strýcová (välierät) # Sania Mirza / Peng Shuai (välierät) # Tímea Babos / Andrea Hlaváčková (puolivälierät) # Ashleigh Barty / Casey Dellacqua (2. kierros) # Lucie Hradecká / Kateřina Siniaková (loppuottelu) # Anna-Lena Grönefeld / Květa Peschke (1. kierros) # Gabriela Dabrowski / Xu Yifan (puolivälierät) # Abigail Spears / Katarina Srebotnik (1. kierros) # Kiki Bertens / Johanna Larsson (3. kierros) # Hsieh Su-wei / Monica Niculescu (3. kierros) # Kristina Mladenovic / Anastasija Pavljutšenkova (3. kierros) # Andreja Klepač / María José Martínez Sánchez (puolivälierät) # Makoto Ninomiya / Renata Voráčová (1. kierros) # Nao Hibino / Alicja Rosolska (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main Draw Luokka:Yhdysvaltain avoin tennisturnaus 2017
Relaxer

__NOTOC__ Relaxer (tyyliteltynä RELAXER) on englantilaisen alt-rock-yhtye Alt-J:n kolmas studioalbumi, jonka julkaisi Infectious Music 2. kesäkuuta 2017. Yhtye suunnitteli, että he olisivat julkaisseet albumin 9. kesäkuuta 2017, mutta he päättivät julkaista sen viikkoa ennen suunniteltua julkaisupäivää. Yhtye käytti albumin kanteen inspirationa japanilaista PS1 -peliä, nimeltä LSD Dream Emulator. He myös kehittivät nettisivulleensa pienen pelin mainostaakseen albumia. LSD Dream Emulatorista inspiroitu peli Kappaleille In Cold Blood, 3WW ja Deadcrush on julkaistu musiikkivideot. YouTube: 3WW - musiikkivideo YouTube: Deadcrush - musiikkivideo Youtube: In Cold Blood - musiikkivideo == Kappaleet == # # # # # # # # == Arvostelut == * NME: NME: "Relaxer" -albumin levyarvio * Pitchfork: 5.4/10 Pitchfork: "Relaxer" -albumin levyarvio * Rolling Stone: Rolling Stone: "Relaxer" -albumin levyarvio * TheNeedleDrop: 5/10 YouTube: TheNeedleDropin "Relaxer" -albumin levyarvio == Lähteet == == Aiheesta muualla == * Relaxer discogs.com -sivustolla Luokka:Vuoden 2017 albumit Luokka:Alt-J:n albumit
Eero Fredrikson

Eero Anton Fredrikson (14. syyskuuta 1914 Jyväskylä – 29. syyskuuta 1999 Jyväskylä) oli suomalainen lakkeja valmistaneen jyväskyläläisen A. Fredrikson Oy:n toimitusjohtaja.Kuka kukin on 1978Kansalliarkisto : Arkistonmuodostaja: A. Fredrikson OyTimo Siukonen : Hattutehtailija Eero Fredrikson - Isänmaan asialla pikkupojasta lähtien, Helsingin Sanomat kuolleet 5.10.1999Muotokuvagalleria : Eero Anton Fredrikson Fredriksonin vanhemmat olivat kauppaneuvos Onni Fredrikson ja Signe Elvira Fagerholm. Hän pääsi ylioppilaaksi Jyväskylän lyseosta 1934 ja valmistui ekonomiksi Helsingin Kauppakorkeakoulusta 1936. Eero Fredrikson oli A. Fredrikson Oy:n prokuristina 1939–1946, johtajana 1946–1953 ja toimitusjohtajana 1953–1975. Fredrikson oli Ruotsin konsulina Jyväskylässä vuodesta 1974 alkaen. Hänestä tuli Jyväskylän yliopiston yhteiskuntatieteiden kunniatohtori 1969 ja hän sai pääkonsulin arvonimen 1985. Fredriksonin yrityksen palveluksessa oli 1950-luvulla yli 200 henkilöä ja enimmillään Fredriksonilla oli työntekijöitä 485 vuonna 1970. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan Eero Fredriksonin pojan Timo Fredriksonin johdolla. Fredrikson oli muun muassa Vatevan hallituksen jäsenenä 1954–1975, Vaatetusteollisuuden 1iiton hallituksen jäsenenä 1955-1975, Keski-Suomen museoyhdistyksen puheenjohtajana vuodesta 1962 ja Kauppalaisseuran säätiön hallituksen puheenjohtajana vuodesta 1962. Jyväskylän kasvatusopillinen korkeakoulu otti vastaan Fredriksonin järjestämänä lahjoituksena kaksi kauppatieteiden professuuria ja kaksi lehtorin virkaa joiden avulla voitiin aloittaa vuonna 1967 taloustieteiden ja tietojenkäsittelyopin opetus. Fredriksonin järjestämä tonttilahjoitus mahdollisti myös Keski-Suomen museon uuden museorakennuksen rakentamisen 1960-luvun alussa.Lasse Kangas : Reilu herra lakkien takana, Keskisuomalainen 14.9.2014 Eero Fredrikson oli naimisissa vuodesta 1942 Leila Margareta Bremerin kanssa. Heidän poikiaan ovat toimitusjohtaja Timo Fredrikson (s. 1943) ja intendentti, tietokirjailija Erkki Fredrikson (s. 1947). == Kirjallisuutta == * Erkki Fredrikson : Rivakka lakkitehtailija - Eero Fredriksonin kaikenkarvaisia sattumuksia. Docendo 2016 ISBN 9789522912633 == Lähteet == == Aiheesta muualla == * Lakkitehtailijan tarina avaa jyväskyläläisyyttä, Suur-Jyväskylän Lehti 10.5.2017 Luokka:Suomalaiset yritysjohtajat Luokka:Vuonna 1914 syntyneet Luokka:Vuonna 1999 kuolleet
Edustajisto

Edustajisto on tiettyjen yhtiöiden, yhteisöjen, laitosten ja järjestöjen päättävä elin. Edustajisto voi olla pakollinen tai valinnainen toimielin. Osuuskunnassa on edustajisto, jos sen säännöt niin määräävät. Edustajisto käyttää osuuskunnan kokouksen päätösvaltaa jäsenten sijasta. Osuuskunnan jäsenet valitsevat edustajiston suhteellisilla vaaleilla, jollei säännöissä määrätä toisin.Osuuskuntalaki 14.6.2013/421 Keskinäisessä vakuutusyhtiössä on edustajisto, jos yhtiöjärjestyksessä niin määrätään. Edustajiston valitsevat vakuutuksenottajaosakkaat keskuudestaan. Vakuutusyhtiön yhtiökokouksessa päätösvaltaa käyttävät edustajat takuuosuudenomistajien lisäksi.Vakuutusyhtiölaki 18.7.2008/521 Vakuutuskassassa on edustajisto, jos sen säännöissä niin on määrätty. Edustajisto koostuu kassan jäsenten ja osakkaiden valitsemista edustajista ja se käyttää valtaa näiden sijasta.Vakuutuskassalaki 27.11.1992/1164 Työttömyyskassassa on edustajisto, jos kassan säännöissä niin määrätään. Edustajisto käyttää työttömyyskassan ylintä päätösvaltaa kassan kokouksessa.Työttömyyskassalaki 24.8.1984/603 Rahastoyhtiön sijoitusrahastoissa on yhteinen edustajisto, jos rahastojen säännöissä niin määrätään. Edustajiston valitsevat rahastojen osuudenomistajat. Edustajisto päättää sijoitusrahastoja koskevista yhteisistä asioista tietyissä tilanteissa.Sijoitusrahastolaki 29.1.1999/48 Osakaskunnassa on edustajisto, jos sen säännöt niin määräävät. Edustajiston valitsevat osakaskunnan osakkaat. Edustajisto käyttää osakaskunnan kokouksen päätösvaltaa.Yhteisaluelaki 18.8.1989/758 Asumisoikeusyhdistyksessä on edustajisto, jos sen säännöt määräävät niin. Edustajisto päättää säännöissä määrätyistä asioista yhdistyksen jäsenten sijasta.Laki asumisoikeusyhdistyksistä 28.11.1994/1072 Edustajisto on myös mm. ylioppilaskunnassaYliopistolaki 24.7.2009/558, ammattikorkeakoulun opiskelijakunnassaAmmattikorkeakoululaki 14.11.2014/932 ja Eläketurvakeskuksessa. ==Katso myös== * Isännistö ==Lähteet== Luokka:Hallinto Luokka:Osuustoiminta Luokka:Sijoitusrahastot Luokka:Työttömyyskassat Luokka:Yhtiöiden hallintoelimet
Brienne Minor

Brienne Minor (s. 25. marraskuuta 1997) on yhdysvaltalainen tennispelaaja. Minor sai villin kortin Yhdysvaltain avoimiin 2017 voitettuaan Yhdysvaltain yliopistomestaruuden. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1997 syntyneet Luokka:Elävät henkilöt
Japan Tobacco

Japan Tobacco on suuri japanilainen tupakkayhtiö. Yrityksen liikevaihto oli noin 19,7 miljardia ja liikevoitto noin 3,9 miljardia USD vuonna 2016. Konserniyhtiön palveluksessa oli noin 44 600 henkeä. Yhtiön pääkonttori sijaitsee Tokion Minaton kaupunginosassa. thumb|left|Hope on eräs Japan Tobaccon tuotemerkki kotimaansa markkinoille. Talousjulkaisu Forbesin vuoden 2017 Forbes Global 2000 -listalla Japan Tobacco oli maailmanlaajuisesti 219. sijalla ja samalla Japanin 17. suurin julkisesti noteerattu yritys (osakkeiden markkina-arvo yhteensä 66,4 mrd. USD toukokuussa 2017). Japan Tobacco jakaa liiketoimintansa kuuteen eri segmenttiin seuraavasti: kotimaan tupakka, kansainvälinen tupakka, farmaseuttinen, virvoitusjuoma, ruokajaloste ja muut liiketoiminta. Maaliskuun 2014 lopussa konserniyhtiöön kuului 218 tytäryritystä ja 13 muuta yritystä (associated companies). Japan Tobaccolla on savuketehtaita tai muuta liiketoimintaa kuten hypermarkettaja Japanin lisäksi useissa maissa, kuten Kanadassa, Valko-Venäjällä, Venäjällä. Yhtiön omia tai edustamia savukebrändejä ovat esimerkiksi Benson & Hedges (B&H;), Camel, Glamour, Hope, LD (lyhenne Liggett Ducat, merkin alullepanijasta, JT Internationalin savukemerkki, saavuttanut suosiota esim. Venäjällä), Mevius (aiempi Mild Seven), Natural American Spirit, Peace, Pianissimo, Seven Stars, Silk Cut, Sobranie, ja Winston. Vuodesta 2007 Japan Tobacco on omistanut brittiläisen Gallaher Group -tupakkayhtiön tuotemerkkeineen. ==Lähteet== ==Aiheesta muualla== *Japan’s Changing Attitude to Smoking (2016.1.3) (nippon.com) *Lucy Craft (2.1.2012) Japanese Smoking Culture Proves Hard To Snuff Out (npr.org) *Smoking in Japan (factsanddetails.com) *Japan Tobacco Inc and Japan Tobacco International (2011, pdf) (tobaccofreekids.org) Luokka:Tupakkayhtiöt Luokka:Japanilaiset pörssiyhtiöt Luokka:Japanilaiset teollisuusyritykset Luokka:Japanilaiset valtionyhtiöt
Åkesson

Åkesson on ruotsinkielinen sukunimi, jota käytetään Suomessa ja Ruotsissa. Nimen kantajia: * Anna Åkesson (1865–1940), suomenruotsalainen kirjailija * Emil Åkesson (1858–1930), suomalainen kansanedustaja * Erik Åkesson Soop (1613–1674), suomalainen maaherra * Fredrik Åkesson (s. 1972), ruotsalainen kitaristi * Jimmie Åkesson (s. 1979), ruotsalainen puoluejohtaja * Knut Gustaf Åkesson (1845–1924), suomalainen valtiopäivämies ja hovioikeudenneuvos * Otto Åkesson (1872–1939), suomalainen asianajaja ja oikeusministeri * Sonja Åkesson (1926–1977), ruotsalainen runoilija.
Metrovick 950

Metrovick 950 oli Metropolitan Vickers Electrical Companyn valmistama varhainen transistoripohjainen tietokone. Tietokone oli kaupallinen versio Manchesterin yliopistossa kehitetystä prototyypistä. Tietokone kehitettiin Tom Kilburnin johdolla ja se perustui kärkitransistoreihin ja diodeihin. Kaupallisessa versiossa käytettiin liitostransistoreja niiden paremman luotettavuuden vuoksi. Kaupallinen versio julkaistiin vuonna 1956. == Lähteet == == Aiheesta muualla == * Varhaiset tietokoneet Manchesterin yliopistossa Luokka:Tietokoneet Luokka:Tietotekniikan historia Luokka:1950-luvun tietokoneet
Claire Liu

Claire Liu (s. 25. toukokuuta 2000 Thousand Oaks, Kalifornia) on yhdysvaltalainen tennispelaaja. Liu saavutti junioreiden maailmanlistan ykkössijan heinäkuussa 2017. Vuonna 2017 Liu voitti Wimbledonin tyttöjen kaksinpelin ja eteni loppuotteluun Ranskan avointen tyttöjen kaksinpelissä. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 2000 syntyneet Luokka:Elävät henkilöt
An Awesome Wave

__NOTOC__ An Awesome Wave on englantilaisen alternative rock -yhtye Alt-J:n ensimmäinen studioalbumi, jonka julkaisi Infectious Music 25. toukokuuta 2012. Se voitti Mercury-palkinnon vuonna 2012. BBC: Lehtiartikkeli Alt-J:n palkinnosta == Kappaleet == # # # # # # # # # # # # # == Arvostelut == * Pitchfork: 4.8/10 Pitchfork: "An Awesome Wave" -albumin levyarvio * TheNeedleDrop: 8/10 YouTube: TheNeedleDropin "An Awesome Wave" -albumin levyarvio == Lähteet == == Aiheesta muualla == * An Awesome Wave discogs.com -sivustolla Luokka:Vuoden 2012 esikoisalbumit Luokka:Alt-J:n albumit
Micro Bit

BBC Micro Bit (vaihtoehtoinen kirjoitusasu micro:bit) on ARM-pohjainen kehitysalusta, jonka Britannian yleisradioyhtiö BBC on kehittänyt koulujen tietotekniikan opetukseen. Micro Bit on mitoiltaan 43x52 millimetriä ja sisältää Nordic Semiconductorin valmistaman ARM Cortex-M0 käskykantaa tukevan nRF51822-suorittimen. Mikrokontrolleri sisältää langatonta tiedonsiirtoa varten Bluetooth Low Energy -toteutuksen ja valmistajan oman 2.4 GHz taajuudella toimivan aaltomuodon. Prosessorin lisäksi piirilevyllä on 25:stä ledistä muodostuva näyttö, kiihtyvyys- ja magneettikenttäanturit, sekä kolme painiketta. Micro Bit saa jännitteen USB- tai JST-liittimien kautta. Piirikortin reunassa on 23 nastainen kortinreunaliitin, jonka nastoista osa on muita suurempia ja niihin kytketään usein johtimia hauenleukaliittimillä. Suomessa Innokas-verkosto järjestää Micro Bitin käytöstä pilotin syksyllä 2017 50 peruskoulussa. == Laitteisto == Micro Bit sisältää seuraavat komponentit: * Nordic nRF51822 – 16 MHz ARM Cortex-M0 -mikrokontrolleri, joka sisältää 256 kB Flash-muistia, 16 kB RAM-muistia ja Bluetooth Low Energy radion. * NXP/Freescale KL26Z – 48 MHz ARM Cortex-M0+ -mikrokontrollerin, joka toteuttaa USB-rajapinnan ja piirilevyn jännitereguloinnin USB-virrasta * NXP/Freescale MMA8653FC – 3-akselinen kiihtyvyysanturi I²C-väylässä * NXP/Freescale MAG3110 – 3-akselinen magnetometri I²C-väylässä – toimii kompassina ja metallinpaljastimena * MicroUSB-liitin * JST PH-liitin virransyöttöön * 25 punaista pintaliitos LEDiä, jotka muodostavat 5x5 matriisin * Kolme painonappia, joista kaksi (A ja B) ovat käyttäjää varten ja kolmas on reset- nappi == Lähteet == == Aiheesta muualla == * http://microbit.org/fi/ == Lue myös == * Arduino * Raspberry Pi Luokka:Mikrokontrollerit Luokka:Esineiden internet
Ready? OK!

Ready? OK! on vuonna 2008 valmistunut komediaelokuva jonka käsikirjoitti, leikkasi ja ohjasi James Vasquez. Tuotantoyhtiö on Daisy 3 Pictures. Andrea Down (Carrie Preston) on yksinhuoltajaäiti joka kasvattaa kymmenvuotiasta poikaansa Joshuaa (Lurie Poston). Andea on hämmentynyt Joshuan kiinnostuksen kohteista. Sen sijaan että Joshua haluaisi olla koulun painijoukkueessa, hän pyrkii cheerleadingjoukkueeseen. Kun oppilaita käsketään tulla kouluun pukeutuneena merkittäväksi roolimalliksi, Joshuan valinta on Maria von Trapp. Elokuvassa käsitellään Andrean sisäistä kamppailua jossa hän haluaa poikansa olla normaali mutta toisaalta hän pitää poikansa yksilöllisyydestä. Lopulta hän hyväksyy poikansa omana itsenään. Elokuva on palkittu vuonna 2008 Seattle Lesbian & Gay Film Festival'issa parhaana kerronnallisena elokuvana. == Rooleissa == == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset komediaelokuvat
6K

6K on Mikael Gabrielin EP, joka julkaistiin 7. heinäkuuta 2017. Se eroaa paljon sitä edeltävästä julkaisusta: Riippumatosta, joka on letkeämpi kesäbiisi. EP:llä on mukana Santeri ”MD$” Kauppinen. EP nousi Suomen virallisen listan striimatuimpien kappaleiden listan sijalle 39. == Kappaleet == # # # == Lähteet == Luokka:Vuoden 2017 EP:t Luokka:Mikael Gabrielin albumit
Hjalmar Göös

Karl Hjalmar Göös (19. elokuuta 1868 Jyväskylä – 11. joulukuuta 1939 Janakkala) oli suomalainen filosofian tohtori, pääkonsuli ja maanviljelijä.Ylioppilasmatrikkeli 1853–1899Vanhat Norssit : Kar Hjalmar Göös Göösin vanhemmat olivat lehtori Karl Gustaf Göös ja Fanny John. Hän pääsi ylioppilaaksi Helsingin suomalaisesta normaalilyseosta 1888 ja valmistui agronomiksi 1895, filosofian kandidaatiksi ja maisteriksi 1910 sekä filosofian lisensiaatiksi ja tohtoriksi 1913. Göös oli aluksi opettajana Kurkijoen maanviljelyskoulussa 1902–1903 ja Mustialassa 1903–1904. Hän toimi Jokkis Gods Ab:n johtajana 1904–1908, Laborin II johtajana 1908–1910. Ab Ferrarian toimitusjohtajana 1910–1916, A. Ahlström Oy:n Varkauden tehtaiden johtajana 1916–1917, Elintarvehallituksen osastonjohtajana 1917–1918 ja Oy Rautakonttorin johtajana 1918–1919. Göös oli vuonna 1919 suomalaisten vapaaehtoisjoukkojen pääintendenttinä Virossa. Suomen itsenäistymisen jälkeen hän siirtyi vuonna 1919 ulkoasianhallinnon palvelukseen ja toimi konsulina Virossa 1919–1920, lähetystösihteerinä Berliinissä 1921–1923 sekä pääkonsulina Berliinissä 1923–1924 ja Hampurissa 1925–1933. Hän sai ensimmäisenä Suomessa pääkonsulin arvonimen 1921. Göös toimi maanviljelijänä Janakkalassa. Hän perusti vuonna 1923 perinnöksi saamilleen maille Klemolan kartanon kun Göösin isän omistama Irjalan kartano jaettiin perillisten kesken. Göös suunnitteli itse kaikki Klemolan kartanon rakennukset. Kartanon päärakennus paloi vuonna 1942. Kartanossa toimii nykyään juhla- ja kokouspaikka Willa Göös. Willa Göös : Unelmista totta Hjalmar Göös oli naimisissa vuodesta 1897 Sigrid Alfthanin kanssa ja toisen kerran vuodesta 1919 Edit Elisabeth Koistisen kanssa. == Teoksia == * Über den Einfluss des zugekauften Kraftfutters auf den Reinertrag der Milchviehhaltung, väitöskirja. Abhandlungen der Agrikulturwissenschaftlichen Gesellschaft in Finland Heft 5. Helsingfors 1913 * Ostoväkirehujen vaikutuksesta karjatalouden puhdastuottoon. Suomen senaatti, Helsinki 1914 == Suomennoksia == * Niels Bendixen : Mikroorganismit maitotaloudessa eli maitotalouden näkymätön maailma.Maatalouskirjasto n:o 1. Otava 1897 == Lähteet == == Aiheesta muualla == * Häme-Wiki : Kuvia Klemolan kartanosta Luokka:Suomalaiset yritysjohtajat Luokka:Suomalaiset diplomaatit Luokka:Vuonna 1868 syntyneet Luokka:Vuonna 1939 kuolleet
Göös

Göös voi tarkoittaa: * Frithiof Woldemar Göös (1839–1901), suomalainen lennätinvirkamies, runoilija ja kääntäjä * Hjalmar Göös (1868–1939), suomalainen filosofian tohtori, pääkonsuli ja maanviljelijä * K. G. Göös (1837–1917), suomalainen kirjankustantaja ja valtiopäivämies * Lorentz Johan Göös (1710–1774), suomalainen eversti ja Pohjanmaan läänin maaherra
Yukinojō Mori

Masakazu Mori (, s. 14. tammikuuta 1954), joka tunnetaan paremmin nimellä Yukinojō Mori (), on japanilainen runoilija, sanoittaja ja säveltäjä. Hän on kirjoittanut yli 2 000 kappaletta lukuisille artisteille, kuten Kyōsuke Himurolle, Takurō Yoshidalle ja Jun’ichi Inagakille, sekä kirjoittanut animesarjojen tunnuskappaleita, muun muassa Dragon Ball Z. Hänen nuorempi veljensä Hideharu Mori on Picasso-rockyhtyeen kosketinsoittaja. == Lähteet == Luokka:Japanilaiset runoilijat Luokka:Sanoittajat Luokka:Japanilaiset säveltäjät Luokka:Vuonna 1954 syntyneet Luokka:Elävät henkilöt
Tom Tom Club (albumi)

__NOTOC__ Tom Tom Club on yhdysvaltalaisen Tom Tom Clubin debyyttialbumi, joka julkaistiin vuonna 1981. Albumilta julkaistiin yhteensä neljä singleä vuosina 1981-82. Levy on yksi hiphopkulttuurin varhaisimmista vaikuttajista. == Kappaleet == === Vinyylipainos === ==== A-puoli ==== # # # # ==== B-puoli ==== # * # # # === Kasettiversio === ==== A-puoli ==== #Wordy Rappinghood #Genius of Love #Tom Tom Theme #L'éléphant ==== B-puoli ==== # * As Above, So Below #Lorelei (Remix) #On, On, On, On... #Under The Boardwalk (säv. Kenny Young, Arthur Resnick) == Arvostelut == * Allmusic: == Lähteet == Luokka:Vuoden 1981 esikoisalbumit Luokka:Yhdysvaltalaiset uuden aallon albumit
Ferranti Mercury

Ferranti Mercury on Ferrantin valmistama tietokone, joka käytti elektroniputkia. Tietokone oli CERNin ensimmäinen elektroninen tietokone, joka toimitettiin vuonna 1958. Tietokone julkaistiin vuonna 1957 ja se perustui Manchesterin yliopiston prototyyppiin Meg. Sen merkittävin tavoite oli korvata aiemmin Ferranti Mark 1:ssä käytetyt Williams-Kilburn -putket ferriittirengasmuistilla (). Tietokonetta valmistettiin 19 kappaletta. == Lähteet == Luokka:Tietokoneet Luokka:Tietotekniikan historia Luokka:1950-luvun tietokoneet
Miloš Trifunović

Miloš Trifunović (; 30. lokakuuta 1871 Užice, Serbian ruhtinaskunta – 19. helmikuuta 1957 Belgrad, Jugoslavia) oli serbialainen poliitikko. Hän toimi Jugoslavian kuningaskunnassa sotien välisenä aikana useissa hallituksissa ministerinä. Toisen maailmansodan aikana hän oli Lontoossa toimineen Jugoslavian kuningaskunnan pakolaishallituksen pääministerinä kahden kuukauden ajan kesällä 1943. Toisen maailmansodan jälkeen hän palasi Titon johtamaan Jugoslaviaan, mutta tuomittiin joulukuussa 1946. Miloš Trifunović oli näkyvä hahmo Jugoslavian kuningaskunnan ajan politiikassa. Hän on ministerinä lukuisissa hallituksissa. Hän toimi opetusministerinä 1917-1918, 1920 ja 1922-1923, rakennustoiminnasta vastaavana ministerinä 1924-1925, opetusministerinä uudelleen 1924-1927, vt ulkoministerinä 1926 ja opetusministerinä 1941-1943 kenraali Simovićin pakolaisuuteen siirtyneessä hallituksessa. Pakolaisuusaikanaan hän toimi pääministerinä ja samalla sisäministerinä 26.06.-10.8. 1943. Kesäkuussa 1943 hänestä tuli Lontoossa toimineen pakolaishallituksen pääministeri professori Slobodan Jovanovićin seuraajana. Hallituksen serbi- ja kroaattijäsenteen ristiriidat johtivat Trifunovićin eroon jo elokuussa 1943.Jozo Tomasevich 2001: 231. Maailmansodan päättyessä maanpakolaisuudessa olleita palasi takaisin Jugoslaviaan, jossa valta oli siirtynyt kommunuistipartisaanien johtajalle Josip Broz Titolle. Miloš Trifunović joutui kuten monet muutkin pakolaishallituksen kannattajat oikeuteen. Trifunović vangittiin 12. syyskuuta 1946 ja hänet tuomittiin joulukuussa 1946 kahdeksaksi vuodeksi vankeuteen.Ben Fowkes 2000: 281., Sabina P. Ramet 2006: 169-170. Trifunović kuoli helmikuussa 1957 Belgradissa. == Lähteet == * * * ===Viitteet=== ==Aiheesta muualla== Luokka:Jugoslavian pääministerit Luokka:Opetusministerit Luokka:Vuonna 1871 syntyneet Luokka:Vuonna 1957 kuolleet
Libya kesäolympialaisissa 2000

Libya osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat judoon, taekwondoon ja yleisurheiluun. Maan lipunkantajana avajaisissa toimi taekwondoin Nizar Mohamed Naeeli. == Osallistujat == === Judo === *Tarek Ayad - Miesten alle 66 kg === Taekwondo === *Nizar Mohamed Naeeli - Miesten alle 68 kg === Yleisurheilu === *Adel Adili - Miesten maraton == Lähteet == Luokka:Libya olympialaisissa Luokka:Valtiot kesäolympialaisissa 2000
Bardolino (viini)

Bardolino-viinit ovat italialaisia viinejä, joita tuotetaan Bardolinon kaupungin seudulla Gardajärven kaakkoispuolella Venetossa Koillis-Italiassa. Classico-viinien tuotantoalue käsittää Affin, Bardolinon, Cavaionin, Costermanon, Gardan ja Lazisen kunnat. Viinit valmistetaan pääosin Corvina- ja Corvinone-rypäleistä. == Bardolino-viiniluokat == Laatuluokiteltuja ja nimisuojattuja Bardolino-viinityyppejä ovat Bardolino DOC- ja Bardolino Superiore DOCG -viinit. Laatuluokan Bardolino DOC -viinit ovat punaviinejä (Rosso tai Novello), roseeviinejä (Chiaretto) tai kuohuviinejä (Chiaretto Spumante). Niitä tuotetaan vuosittain noin 20 miljoonaa litraa (vuonna 2014). Bardolino Superiore DOCG on punaviiniä, joka varastoidaan vähintään yksi vuosi ennen myyntiä. Viiniä tuotetaan vain 0,2 miljoonaa litraa vuodessa (vuonna 2014). == Lähteet == Luokka:Italialaiset viinit Luokka:Veronan maakunta
Madagaskar kesäolympialaisissa 2000

Madagaskar osallistui Sydneyn kesäolympialaisiin vuonna 2000 11 urheilijan joukkueella. Maan urheilijat osallistuivat nyrkkeilyyn, judoon, uintiin ja yleisurheiluun. Maan lipunkantajana avajaisissa toimi pikajuoksija Joseph- Berlioz Randriamihaja. == Lähteet == Luokka:Madagaskar olympialaisissa Luokka:Valtiot kesäolympialaisissa 2000
ITF Masala

ITF Masala on Kirkkonummen Masalassa toimiva taekwondo-seura, joka on perustettu 6.11.2011. ITF Masala on ITF Taekwon-Do Liiton jäsen. Seurassa on 80 jäsentä (27.8.2017). Seuran urheilijat ovat voittaneet useita EM-mitaleita. == Lähteet == # www.itfmasala.fi # www.itftaekwondo.fi Luokka:Taekwondo Luokka:Kirkkonummelaiset urheiluseurat
Malawi kesäolympialaisissa 2000

Malawi osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Francis Munthali. == Osallistujat == === Yleisurheilu === *Francis Munthali - Miesten 1500 metrin juoksu *Catherine Chikwakwa - Naisten 5000 metrin juoksu == Lähteet == Luokka:Malawi olympialaisissa Luokka:Valtiot kesäolympialaisissa 2000
Mali kesäolympialaisissa 2000

Mali osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat judoon, uintiin ja yleisurheiluun. Maan lipunkantajana avajaisissa toimi judoka Brahima Guindo. == Osallistujat == === Judo === *Brahima Guindo - Miesten alle 81 kg === Uinti === *Bakary Sereme - Miesten 50 metrin vapaauinti *Mariam Keita - Naisten 100 metrin rintauinti === Yleisurheilu === *Youssouf Simpara - Miesten 100 metrin juoksu *Kadiatou Kamara - Naisten 100 metrin juoksu == Lähteet == Luokka:Mali olympialaisissa Luokka:Valtiot kesäolympialaisissa 2000
Suomen Tulitikkuteollisuustyöntekijäin Liitto

Suomen Tulitikkuteollisuustyöntekijäin Liitto oli vuosina 1906–1908 toiminut tulitikkutehtaissa työskennelleiden ammattiliitto. Tulitikkutehdastyöläisten järjestäytyminen alkoi vuoden 1905 suurlakon jälkeen. Ensimmäiset ammattiosastot perustettiin Tampereelle, Poriin ja Viipuriin.Työväen kalenteri 1908 I, s. 50 SDP 1907 (Kansalliskirjasto) Tulitikkutehtaalaisten liittoa valmistava komitea muodostettiin kesäkuussa 1906 tehdastyöväen edustajain kokouksessa tehdyllä päätöksellä.Avoin kirje maamme tulitikkutehtaitten työntekijöille Sosialisti 21.6.1906; Tehdastyöväen edustajain kokous Kotimaa 16.6.1906 Tampereella 8.–9. joulukuuta 1906 pidetyssä edustajakokouksessa tulitikkutyöläiset päättivät perustaa valtakunnallisen ammattiliiton. Liittohallinto toimi aluksi Tampereella, mutta paikallisen tehtaan lakkauttamisen myötä se siirrettiin Viipuriin. Vuonna 1907 liiton puheenjohtajana toimi J. Heino. Liittoon kuului tuolloin 5 osastoa ja 211 jäsentä. Liiton toiminta päättyi, koska sen toimihenkilöt karkotettiin työpaikoistaan.Vuoden umpeen mennessä Suomen Ammattijärjestö, Joulukuu 1908 (Kansalliskirjasto) Liitto ei kuulunut vuonna 1907 perustettuun Suomen Ammattijärjestöön.SAJ:n toimintakertomukset 1907-1909 (Työväen Arkisto) ==Lähteet== Luokka:Lakkautetut suomalaiset ammattiliitot Luokka:Suomen teollisuushistoria
Mauritania kesäolympialaisissa 2000

Mauritania osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Sidi Mohamed Ould Bidjel. == Osallistujat == === Yleisurheilu === *Sidi Mohamed Ould Bidjel - Miesten 1500 metrin juoksu *Fatou Dieng - Naisten 100 metrin juoksu == Lähteet == Luokka:Mauritania olympialaisissa Luokka:Valtiot kesäolympialaisissa 2000
Mauritius kesäolympialaisissa 2000

Mauritius osallistui Sydneyn kesäolympialaisiin vuonna 2000 20 urheilijan joukkueella. Maan urheilijat osallistuivat kahdeksaan eri lajiin. Maan lipunkantajana avajaisissa toimi nyrkkeilijä Michael Macaque. == Lähteet == Luokka:Mauritius olympialaisissa Luokka:Valtiot kesäolympialaisissa 2000
Knattspyrnufélagið Víkingur

Knattspyrnufélagið Víkingur on urheiluseura Reykjavíkin kaupungista. Seuralla on toimintaa useissa eri lajeissa, mutta se on tunnettu jalkapallosta ja käsipallosta. Sen jalkapallojoukkue pelaa Islannin korkeimmalla sarjatasolla Úrvalsdeildissa kaudella 2017. Islannin mestaruuden jalkapallossa se on voittanut kuudesti: 1920, 1924, 1981, 1982, 1991, 2021 ja 2023. ==Lähteet== Luokka:Islantilaiset jalkapalloseurat Luokka:Islantilaiset käsipalloseurat Luokka:Reykjavíkin urheilu
Mallemort

Mallemort on kunta eteläisessä Ranskassa Bouches-du-Rhônen departementissa Provence-Alpit-Riviera‎n alueella. thumb|left|Durancejoen ylittävä riippusilta Kunta sijaitsee Durancejoen varrella. Joen ylittävä 1800-luvulla rakennettu riippusilta on käytöstä poistettu historiallinen monumentti. Mallemortin nähtävyyksiä on vanhat juutalaiskorttelit sekä Marseillen piispojen vuosina 1260-1789 käytössä olleen linnan rauniot. Kunnan erikoisuuksia on Emile Pico -museo, jossa on näytteillä erilaisia maansiirto- ja rakennuskoneita.Tour de France 2017 ==Lähteet== ==Aiheesta muualla== Luokka:Bouches-du-Rhônen kunnat
ETL Mark III

ETL Mark III oli Japanin ensimmäinen transistoripohjainen tietokone. Tietokoneessa ohjelma voitiin tallettaa koneen muistiin. Tietokone käytti kärkitransistoreja ja diodeja. Tietokone rakennettiin Hiroshi Wadan johdolla Tokiossa Electrotechnical Laboratoryssa vuonna 1956. == Lähteet == Luokka:Tietokoneet Luokka:Tietotekniikan historia Luokka:1950-luvun tietokoneet